
ALYTAUS MIESTO SAVIVALDYBĖS ADMINISTRACIJOS 
KULTŪROS SKYRIAUS
SPECIALISTO
PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Kultūros skyriaus specialistas yra darbuotojas, dirbantis pagal darbo sutartį ir priskiriamas trečiai pareigybių grupei.
2. Pareigybės lygis – A2.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

[bookmark: _Hlk150953696]3. Darbuotojas, einantis šias pareigas, turi atitikti šiuos specialius reikalavimus:
3.1. turėti ne žemesnį kaip aukštąjį koleginį kultūros studijų krypties arba komunikacijos studijų krypties išsilavinimą; 
3.2. turėti ne mažesnę kaip 2 metų kultūros ar komunikacijos darbo patirtį;
3.3. būti susipažinęs ir gebėti taikyti Lietuvos Respublikos įstatymus, Vyriausybės nutarimus ir kitus teisės aktus, reglamentuojančius viešąjį administravimą ir vietos savivaldą. Išmanyti Lietuvos kultūros politikos pagrindų įstatymą, Valstybinės kalbos įstatymą, kitus teisės aktus, reglamentuojančius Lietuvos Respublikos kultūrą, valstybinės kalbos vartojimą ir taisyklingumą, dokumentų valdymą ir naudojimą, teisės aktų rengimą;
3.4. gebėti:
3.4.1. savarankiškai planuoti, nusistatyti prioritetus ir organizuoti veiklą ir pasitelkti į pagalbą kitus asmenis (projektų valdymo gebėjimai); 
3.4.2. kūrybiškai mąstyti, kurti ir suprasti vizualinę medžiagą;
3.4.3. sklandžiai dėstyti mintis raštu ir žodžiu;
3.4.4. valdyti, kaupti ir sisteminti informaciją, rengti išvadas;
3.5. mokėti:
3.5.1. dirbti kompiuterio „Microsoft Office“ programų paketu. 
3.5.2. anglų kalbą B2 lygiu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Darbuotojas, siekdamas įgyvendinti jam priskirtų veiklos sričių skyriaus funkcijas ir uždavinius:
4.1. administruoja interneto svetainę www.myliukultura.lt , kuria vizualinę medžiagą, koordinuoja informacijos ir vizualinio turinio pateikimą apie kultūros veiklą savivaldybės interneto svetainėje ir kituose socialiniuose tinkluose;
4.2. prižiūri kultūros įstaigų interneto svetainių atitiktį bendriesiems reikalavimams;
4.3. koordinuoja ir užtikrina Alytaus miesto mėnesio ir kitų laikotarpių renginių programos parengimą, viešinimą ir sklaidą;
4.4. pagal skyriaus kompetenciją inicijuoja, rengia kultūros veiklos projektų paraiškas, koordinuoja jų įgyvendinimą, renka, analizuoja ir skelbia informaciją apie galimybes dalyvauti projektuose;
4.5. koordinuoja kultūrinį bendradarbiavimą su kultūros ir kitų sričių įstaigomis bei nevyriausybinėmis organizacijomis (NVO), kaupia, sistemina ir teikia apibendrintą informaciją apie savivaldybės teritorijoje veikiančias NVO kultūros srityje;
4.6. prižiūri ir administruoja savivaldybės kultūros ir meno tarybos veiklą, protokoluoja pasitarimus;
4.7. teisės aktų nustatyta tvarka pagal skyriaus kompetenciją administruoja leidimų organizuoti renginius Alytaus miesto savivaldybėje išdavimą (KS1 paslauga), nesant atsakingam už šią funkciją specialistui;
4.8. pagal skyriaus kompetenciją rengia savivaldybės teisės aktų projektus kultūros klausimais;
4.9. pagal skyriaus kompetenciją inicijuoja, organizuoja ir/ar vykdo viešųjų pirkimų procedūras, rengia technines sąlygas, sutarčių projektus, prižiūri sutarčių įgyvendinimą;
4.10. vykdo kitus šiame pareigybės aprašyme nenurodytus su skyriaus funkcijomis susijusius nenuolatinio pobūdžio savivaldybės mero, administracijos direktoriaus, skyriaus vedėjo nurodymus bei pavedimus.

